Kiprda bitkoin sotuvchi avtomat o‘rnatildi

Hello Group moliyaviy-texnologik kompaniyasi Kiprda bitkoin sotuvchi avtomat o‘rnatdi. Bu haqda “Korrespondent.net” xabar bermoqda.

Apparat har qanday insonga xavfsiz usulda kriptovalyuta sotib olish imkonini beradi.
Bankomat kompaniya ofisi va Pitta & More qahvaxonasi joylashgan binoda o‘rnatildi. Uskuna bitkoin kursi 11 ming dollardan oshgan kuni bu yerga joylashtirilgani ma’lum.
Aytilishicha, apparat jahon birjalari bilan bevosita bog‘liq bo‘lib, xaridorlar bozordagi eng yaxshi narxlarni tanlash imkoniyatiga ega.
Avtomat orqali bitkoin sotib olish uchun smartfon yordamida elektron hamyonning QR-kodi skanerdan o‘tkazish talab etiladi.